CELEX: 62019CN0788
Language: el
Date: 2019-10-23 00:00:00
Title: Υπόθεση C-788/19: Προσφυγή της 23ης Οκτωβρίου 2019 – Ευρωπαϊκή Επιτροπή κατά Βασιλείου της Ισπανίας

23.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 432/30
            
         
      Προσφυγή της 23ης Οκτωβρίου 2019 – Ευρωπαϊκή Επιτροπή κατά Βασιλείου της Ισπανίας
      (Υπόθεση C-788/19)
      (2019/C 432/35)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: N. Gossement και C. Perrin)
      
         Καθού: Βασίλειο της Ισπανίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  Να αναγνωρίσει ότι το Βασίλειο της Ισπανίας:
                  
                              —
                           
                           
                              παρέβη τις υποχρεώσεις που υπέχει από τα άρθρα 21, 45, 56 και 63 ΣΛΕΕ, καθώς και από τα άρθρα 28, 31, 36 και 40 της Συμφωνίας για τον ΕΟΧ·
                           
                        
                              —
                           
                           
                              προβλέποντας συνέπειες για τη μη τήρηση της υποχρέωσης δήλωσης των περιουσιακών στοιχείων και δικαιωμάτων στο εξωτερικό ή για την εκπρόθεσμη υποβολή του «Modelo 720», οι οποίες συνεπάγονται τον χαρακτηρισμό των εν λόγω περιουσιακών στοιχείων ως αδικαιολόγητης προσαύξησης περιουσίας για την οποία δεν ισχύουν οι κανόνες περί παραγραφής·
                           
                        
                              —
                           
                           
                              επιβάλλοντας αυτομάτως προκαθορισμένο χρηματικό πρόστιμο ύψους 150 % σε περίπτωση μη τήρησης της υποχρέωσης δήλωσης των περιουσιακών στοιχείων και δικαιωμάτων στο εξωτερικό ή εκπρόθεσμης υποβολής του «Modelo 720»·
                           
                        
            
                  —
               
               
                  επιβάλλοντας, για τη μη τήρηση της υποχρέωσης δήλωσης των περιουσιακών στοιχείων και δικαιωμάτων στο εξωτερικό ή για την εκπρόθεσμη υποβολή του «Modelo 720», προκαθορισμένα χρηματικά πρόστιμα τα οποία είναι υψηλότερα από τις κυρώσεις που προβλέπει το γενικό καθεστώς για παρόμοιες παραβάσεις·
               
            
                  —
               
               
                  να καταδικάσει το Βασίλειο της Ισπανίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Η ισπανική φορολογική ρύθμιση επιβάλλει στους φορολογικούς κατοίκους Ισπανίας την υποχρέωση να δηλώνουν ορισμένα περιουσιακά στοιχεία και δικαιώματα στο εξωτερικό σε έντυπο φορολογικής δήλωσης («Modelo 720»). Σε περίπτωση μη τήρησης ή πλημμελούς τήρησης της υποχρέωσης αυτής, εφαρμόζεται ειδικό καθεστώς κυρώσεων.
      Η Επιτροπή καταλήγει στο συμπέρασμα ότι οι κυρώσεις, οι οποίες συνίστανται στον χαρακτηρισμό των εν λόγω περιουσιακών στοιχείων ως αδικαιολόγητης προσαύξησης περιουσίας, στη μη εφαρμογή των γενικών κανόνων παραγραφής και στην επιβολή προκαθορισμένων χρηματικών προστίμων, αποτελούν περιορισμό των θεμελιωδών ελευθεριών της ΣΛΕΕ και του ΕΟΧ. Τα μέτρα αυτά, μολονότι καταρχήν είναι, ενδεχομένως, κατάλληλα για την επίτευξη των επιδιωκόμενων σκοπών, δηλαδή της πρόληψης και της καταπολέμησης της φοροδιαφυγής και της φορολογικής απάτης, παραβιάζουν την αρχή της αναλογικότητας.